**Одржанa стручна расправа о Нацрту закона о факторингу**

У просторијама Народне скупштине Републике Српске, у организацији Одбора за финансије и буџет, одржана је стручна расправа о Нацрту закона о факторингу.

Закон о факторингу представља новину у правном систему Републике Српске.

Намјера предлагача Закона је да добра пракса земаља у окружењу и у Европској унији на пословима факторинга буде примјењена и у Републици Српској.

С обзиром на важност материје коју регулише овај закон битно је кроз стручну расправу чути мишљење и ставове стручне јавности, а прије свега представника привредника и финансијског сектора.

Законом ће бити омогућено да пословни субјекти имају олакшан приступ финансијским средствима кроз наплату својих краткорочних потраживања прије датума доспјећа обавезе, што ће утицати на ликвидност пословног субјекта, ефикасно планирање новчаних токова, те раст пословних активности кроз повећање продаје производа и услуга.

С друге стране доношењем овога закона створиће се законодавни оквир банкама и друштвима за факторинг за бављење овим пословима. а ова небанкарска финансијска услуга ће допринијети развоју финансијског сектора Републике Српске.

Извјештај са стручне расправе бит ће достављен предлагачу закона за израду приједлога Закона о факторингу.

Народним посланицима у Народној скупштини Републике Српске извјештај ће бити достављени уз текст приједлога Закона о факторингу.